Arhiv Tuzlanskog kantona
<s>Arhiv Tuzlanskog kantona je javna ustanova u Tuzli.</s><s>Proglašen je za nacionalni spomenik Bosne i Hercegovine na sjednici komisije za očuvanje nacionalnih spomenika održanoj od 1. do 4. decembra 2009. godine.</s><s>Ovu odluku Komisija je donijela u sljedećem sastavu: Zeynep Ahunbay, Martin Cherry, Amra Hadžimuhamedović, Dubravko Lovrenović, Ljiljana Ševo (predsjedavajuća).</s><s>Za postignute rezultate u svom radu Arhiv je dobio brojna i značajna priznanja.</s>

<s>Arhiv Tuzlanskog kantona je ustanova osposobljena da se nosi i sa veoma složenim pitanjima arhivske teorije i prakse.</s><s>Šesdesetogodišnje stasavanje Arhiva najbolje se može sagledati u očuvanju arhivske građe, kao unikatnog kulturnog naslijeđa, nezamjenjivog pamćenja, neophodnog ne samo za provjeru validnosti prošlosti, već i za spoznaju identiteta naroda i države.</s>

<s>Historija 
Arhiv u Tuzli osnovan je 1. jula 1954. godine.</s><s>Svoj rad započeo je kao Arhiv grada Tuzle, ali se njegova funkcija ubrzo proširila na područje Tuzlanskog sreza, a potom i na područje regije sjeveroistočne Bosne, koju je od 1962. godine činilo 18 opština.</s>

<s>Zbog svoje regionalne funkcije, Arhiv je 1966. godine preregistriran u Istorijski arhiv Tuzla.</s><s>Sredinom 1968. godine, došlo je do integracije Arhiva u Tuzli i Arhiva u Doboju, čime je Arhiv u Doboju prestao egzistirati kao samostalna institucija i dobio status Arhivskog sabirnog centra.</s><s>Ovom integracijom područje djelovanja Istorijskog arhiva u Tuzli se proširilo na prostor još deset opština, ukupno 28.</s>

<s>Krajem 1973. godine, došlo je do razdvajanja Istorijskog arhiva Tuzla na dvije samostalne arhivske ustanove: u Tuzli i u Doboju.</s>

<s>Od jula 1977. do 1994. godine Arhiv djeluje pod nazivom Regionalni historijski arhiv Tuzla.</s><s>Osnivanjem Okruga Tuzla, Arhiv je dobio novog osnivača i novi naziv Historijski arhiv Okruga Tuzla, obavljajući djelatnost na području Okruga, a što čini nešto manje od polovine teritorije regije sjeveroistočne Bosne.</s>

<s>U skladu sa odredbama Zakona o arhivskoj djelatnosti na području Tuzlanskog kantona iz 2000. godine, Arhiv je 2002. godine preregistrovan u Arhiv Tuzlanskog kantona, pod kojim nazivom i danas funkcioniše.</s>

<s>Opis 
Arhivska građa koju posjeduje Arhiv Tuzlanskog kantona sistematizirana je po grupama:
 Tijela javne uprave
 Pravosuđe
 Obrazovanje, nauka i kultura
 Privreda
 Društveno-političke organizacije, društva i udruženja
 Vjerske organizacije
 Zbirke
 Lične i porodične zbirke.</s>

<s>Arhiv je organizator Međunarodnog savjetovanja “Arhivska praksa”.</s><s>Kao rezultat tih savjetovanja do sada je, u periodu od 1998. do 2008. godine, objavljeno 11 brojeva časopisa “Arhivska praksa”</s>

<s>Reference</s>

<s>Vanjski linkovi 
 http://daz.hr/suradnje/arhiv-tuzlanskog-kantona-tuzla  Saradnja sa Zagrebačkim arhivom/
 http://z-a-d.net/arhol/tag/arhiv-tuzlanskog-kantona Arhiv Tuzlanskog kantona/</s>

<s>Nacionalni spomenici u Tuzli
Organizacije u Bosni i Hercegovini</s>

